Lembe Ruben
Lembe Ruben (sündinud 8. oktoobril 1974 Tallinnas) on eesti graafik. Ta on lõpetanud 1999. aastal Eesti Kunstiakadeemia graafika erialal. 2002. aastal kaitses samas magistritöö "Alateadlikud loomemeetodid ja -kujundid". On õpetanud graafikat, kompositsiooni, joonistamist ja enda väljatöötatud loovust avavat meetodit Eesti Kunstiakadeemias, Viljandi Kultuuriakadeemias, Kumus, Kunstiosakond OÜ-s ja Graafikakojas.[viide?] Ta on kujundanud ja illustreerinud raamatuid ning kureerinud ja kujundanud näitusi. 2004. aastast on ta Eesti Kunstnike Liidu liige. Kuulub ka Eesti Vabagraafikute Ühendusse (alates 1999), kunstirühmitusse Ydi ja Eesti Autorite Ühingusse. 2020. aastast on ta Eesti Vabagraafikute Ühenduse esimees.